CELEX: 32020D1007(01)
Language: bg
Date: 2020-09-02 00:00:00
Title: Решение на Органа за Европейските политически партии и Европейските политически фондации от 2 септември 2020 година да не регистрира сдружението с нестопанска цел Европейски алианс за свобода и демокрация (автентична е единствено английската версия) 2020/C 331/05

7.10.2020   
               
               
                  BG
               
               
                  Официален вестник на Европейския съюз
               
               
                  C 331/7
               
            
         Решение на Органа за Европейските политически партии и Европейските политически фондации
         от 2 септември 2020 година
         да не регистрира сдружението с нестопанска цел Европейски алианс за свобода и демокрация
         (автентична е единствено английската версия)
         (2020/C 331/05)
         ОРГАНЪТ ЗА ЕВРОПЕЙСКИТЕ ПОЛИТИЧЕСКИ ПАРТИИ И ЕВРОПЕЙСКИТЕ ПОЛИТИЧЕСКИ ФОНДАЦИИ,
         като взе предвид Договора за функционирането на Европейския съюз,
         като взе предвид Регламент (ЕС, Евратом) № 1141/2014 на Европейския парламент и на Съвета от 22 октомври 2014 г. относно статута и финансирането на европейските политически партии и на европейските политически фондации (1), и по-специално член 9 от него,
         като взе предвид заявлението, получено от сдружението с нестопанска цел Европейски алианс за свобода и демокрация,
         като има предвид, че:
         
                     (1)
                  
                  
                     на 27,28 и 29 юли 2020 г. (2)Органът за европейските политически партии и европейските политически фондации („Органът“) получи няколко заявления от сдружението с нестопанска цел Европейски алианс за свобода и демокрация („ЕАСД“) за регистрацията му като европейска политическа партия.
                  
               
                     (2)
                  
                  
                     На 1, 5 и 13 август Органът получи допълнителна информация от ЕАСД (наричана по-нататък „заявлението“, което включва и предишните заявления).
                  
               
                     (3)
                  
                  
                     На 14 август 2020 г. Органът прие предварителна оценка на вниманието на ЕАСД, в която се излага предварителна позиция, съгласно която заявлението не отговаря на поне едно от условията, посочени в член 3, параграф 1 на Регламент (ЕС, Евратом) №1141/2014.
                  
               
                     (4)
                  
                  
                     По-конкретно ЕАСД не привежда доказателства за изпълнение на условието по член 3, параграф 1, буква б) от Регламент (ЕС, Евратом) №1141/2014 („изисквания за минимално представителство“).
                  
               
                     (5)
                  
                  
                     Съгласно посочената разпоредба, регистрацията като европейска политическа партия е обвързана с условието заявителят да докаже, че членуващите партии са представени от членове на Европейския парламент, на националните парламенти, на регионалните парламенти или събрания в поне една четвърт от държавите членки, или че по време на последните избори за Европейски парламент той или членуващите в него партии са получили в поне една четвърт от държавите членки минимум три процента от гласовете във всяка една от тези държави.
                  
               
                     (6)
                  
                  
                     В предварителната оценка, Органът прикани ЕАСД да представи писмените коментари, които желае да внесе до 31 август 2020 г. и също така информира ЕАСД, че при всички положения заявлението е непълно.
                  
               
                     (7)
                  
                  
                     На 20 август 2020 г. ЕАСД предостави отговора си на предварителната оценка и внесе допълни документи на 24, 26 и 27 август 2020 г.
                  
               
                     (8)
                  
                  
                     След преглед на отговора на ЕАСД на предварителната оценка и на представените допълнителни документи, Органът потвърждава позицията си, съгласно която заявлението следва да бъде отхвърлено, тъй като ЕАСД не привежда доказателства, че изпълнява изискванията за минимално представителство.
                  
               
                     (9)
                  
                  
                     Преди предварителната оценка ЕАСД представи формуляри за членство за: i) Австрия, ii) Хърватия, iii) Кипър, iv) Италия, v) Нидерландия, vi) Португалия и vii) Швеция.
                  
               
                     (10)
                  
                  
                     По отношение на Хърватия и Нидерландия, ЕАСД не представи документация относно представителството на членуващите партии в Европейския парламент, или в националните или регионални парламенти или събрания на тези държави членки. Това се дължи на факта, че формулярите за членство не са издадени от национална или регионална политическа партия съответно в Хърватия или Нидерландия.
                  
               
                     (11)
                  
                  
                     По отношение на Италия, в резултат на проверките на Органа и становището на италианското национално звено за контакт съгласно Регламент (ЕС, Евратом) №1141/2014, а именно Commissione di Garanzia degli Statuti e per la Trasparenza e il Controllo dei Rendiconti dei Partiti Politici (Комисия за проверка на уставите, за прозрачност и контрол на отчетите на политическите партии), стана ясно, че посочената от ЕАСД политическа партия в тази държава членка, а именно 10 Volte Meglio (10 пъти по-добре), не е представена в италианския парламент, както се твърди в съответния формуляр за членство.
                  
               
                     (12)
                  
                  
                     В представените от ЕАСД формуляри за членство са допуснати редица формални пропуски (напр. множество версии, погрешни позовавания, несъответствия).
                  
               
                     (13)
                  
                  
                     В отговор на предварителната оценка ЕАСД посочва „понастоящем членовете на ЕАСД се състоят от (членуващи партии и физически лица, членове на Европейския парламент) от i) Австрия; ii) Кипър; iii) Италия; iv) Португалия; v) Швеция; vi) Нидерландия и vii) Хърватия“.
                  
               
                     (14)
                  
                  
                     ЕАСД заяви намерението си да представи документи, доказващи че депутатите от Хърватия и Нидерландия, подписали формулярите за членство, са били избрани за членове на Европейския парламент (3).
                  
               
                     (15)
                  
                  
                     ЕАСД също така уточни, че формулярът за членство относно Италия е бил резултат от предоставена неточна информация и че ще представи документация за допълнителен член.
                  
               
                     (16)
                  
                  
                     Органът счита, че отговорът на ЕАСД не съдържа елементи, които да дават основание за промяна на позицията на Органа.
                  
               
                     (17)
                  
                  
                     По отношение на представителството чрез отделни депутати, първата част от член 3, параграф 1, буква б) от Регламент (ЕС, Евратом) №1141/2014 предвижда, че членовете на партията на заявителя „ трябва да са [...] представени от членове на Европейския парламент, на националните парламенти, на регионалните парламенти или събрания в поне една четвърт от държавите членки“ (подчертаването е добавено).
                  
               
                     (18)
                  
                  
                     В това отношение, в съображение 4 от Регламент (ЕС, Евратом) 2018/673 на Европейския парламент и на Съвета от 3 май 2018 година за изменение на Регламент (ЕС, Евратом) № 1141/2014 изрично се посочва, че: „само политически партии, а не отделни лица, следва да бъдат вземани предвид за целите на тези изисквания за минимално представителство“ (4).
                  
               
                     (19)
                  
                  
                     EАСД не е представила политически партии от Хърватия или Нидерландия и не може да разчита на политическа партия в Италия съгласно установеното в съображението(11).
                  
               
                     (20)
                  
                  
                     Също така, втората част от член 3, параграф 1, буква б) от Регламент (ЕС, Евратом) №1141/2014 предвижда, че „по време на последните избори за Европейски парламент [заявителят] или членуващите в него партии трябва да са получили в поне една четвърт от държавите членки минимум три процента от гласовете във всяка една от тези държави членки“ (подчертаването е добавено).
                  
               
                     (21)
                  
                  
                     ЕАСД не е представила документация, която да докаже, че то или членуващите в него партии изпълняват посоченото изискване и при всички положения условията, изложени в съображението(19) се прилагат mutatis mutandis.
                  
               
                     (22)
                  
                  
                     В светлината на гореизложеното документацията, която би могла да бъде приета за целите на представителството се отнася единствено до четири държави членки: (i) Австрия, (ii) Кипър, (iii) Португалия и (iv) Швеция, като това равнище на представителство не е достатъчно, за да се изпълнят изискванията за минимално представителство, съгласно които е необходимо представителство в поне седем държави членки.
                  
               
                     (23)
                  
                  
                     Това заключение няма да се промени, дори ако ЕАСД представи документация за допълнителен член, евентуално от допълнителна държава членка, както се посочва в отговора на ЕАСД на предварителната оценка.
                  
               
                     (24)
                  
                  
                     В светлината на гореизложеното, не е необходимо Органът да разглежда останалата част от заявлението по същество
                  
               ПРИЕ НАСТОЯЩОТО РЕШЕНИЕ:
         
            Член 1
            Подаденото от сдружението с нестопанска цел Европейски алианс за свобода и демокрация заявление за регистрация като европейска политическа партия се отхвърля.
         
         
            Член 2
            Настоящето решение влиза в сила в деня на връчването на уведомление за него.
         
         
            Член 3
            Адресат на настоящето решение е сдружение с нестопанска цел Европейски алианс за свобода и демокрация:
            
                        European Alliance for Freedom and Democracy ASBL
                     
                  
                        Avenue Louise/Louizalaan 65 box 11
                     
                  
                        1050 Bruxelles/Brussel
                     
                  
                        BELGIQUE/BELGIË
                     
                  
         
            Съставено в Брюксел на 2 септември 2020 година.
            
               
                  За Органа за европейските политически партии и европейските политически фондации
               
               
                  Директор
               
               M. ADAM
            
         
         
            (1)  ОВ L 317, 4.11.2014 г., стр. 1.
         
            (2)  Поради здравната ситуация, свързана с COVID-19 в Европа, Органът прие по изключение да разгледа заявленията преди получаване на подписаните оригинали.
         
            (3)  Отговорът на предварителната оценка съдържаше посочените документи единствено за Нидерландия.
         
            (4)  ОВ L 114 I, 4.5.2018 г., стр. 1.